
       Projekto lyginamasis                              
       variantas


LIETUVOS RESPUBLIKOS
ŽEMĖS ĮSTATYMO NR. I-446 13 IR 32 STRAIPSNIŲ PAKEITIMO IR PAPILDYMO
ĮSTATYMAS

Nr.
Vilnius

1 straipsnis. 13 straipsnio pakeitimas
1. Papildyti 13 straipsnį nauja 3 dalimi ir ją išdėstyti taip:
„3. Laisvos valstybinės žemės fondo žemės plotai, patikėjimo teise valdomi savivaldybių, pagal savivaldybės tarybos nustatytus kriterijus suteikiami asmenims laikinai naudotis žemės ūkio veiklai vykdyti iki sprendimo perleisti juos nuosavybėn, perduoti neatlygintinai naudotis ar išnuomoti priėmimo dienos, tačiau ne ilgiau, kaip iki šio įstatymo galiojimo dienos. Laisvos valstybinės žemės fondo žemės plotai perduodami laikinai naudotis savivaldybės mero arba jo įgalioto savivaldybės administracijos direktoriaus Žemės informacinėje sistemoje išduodamu sutikimu savivaldybės tarybos nustatyta tvarka.“
2. Buvusią 13 straipsnio 3 dalį atitinkamai laikyti 4 dalimi.

2 straipsnis. 32 straipsnio pakeitimas
1. Papildyti 32 straipsnio 6 dalį nauju 5 punktu ir jį išdėstyti taip:
„5) išduoda sutikimus laikinai naudotis laisvos valstybinės žemės fondo žemės plotais, kuriuose nesuformuoti žemės sklypai, žemės ūkio veiklai vykdyti;“.
2. Buvusį 32 straipsnio 6 dalies 5 punktą atitinkamai laikyti 6 punktu.

3 straipsnis. Įstatymo įsigaliojimas
Šis įstatymas įsigalioja 2024 m. gegužės 1 d. ir galioja iki 2026 m. gruodžio 31 d.


Skelbiu šį Lietuvos Respublikos Seimo priimtą įstatymą.


Respublikos Prezidentas



